ఉప ఎన్నికలు: చంద్రబాబుకు ఆదిలోనే తిరుగులేని దెబ్బ | Chandrababu Naidu | Telugudesam | Kadapa Bypolls | Mysoora Reddy | ఉప ఎన్నికలు: బాబుకు ఆదిలోనే దెబ్బ - Telugu Oneindia
ఉప ఎన్నికలు: చంద్రబాబుకు ఆదిలోనే తిరుగులేని దెబ్బ
| Published: Thursday, April 7, 2011, 13:56 [IST]
హైదరాబాద్: కడప లోకసభ స్థానానికి, పులివెందుల శాసనసభా స్థానానికి జరుగుతున్న ఉప ఎన్నికల్లో తెలుగుదేశం పార్టీ అధ్యక్షుడు నారా చంద్రబాబు నాయుడికి ఆదిలోనే ఆటంకాలు ఎదురవుతున్నాయి. చంద్రబాబు నిర్ణయాలు బెడిసికొడుతున్నాయి. వైయస్ జగన్ కాంగ్రెసు పార్టీ నుంచి వీడిపోయి, వైయస్సార్ కాంగ్రెసు పార్టీని స్థాపించి పోటీ చేస్తుండడం వల్ల కాంగ్రెసు ఓట్లు చీలిపోతాయని, దాని నుంచి ప్రయోజనం పొందాలని చూసిన చంద్రబాబు ఆశలు నెరవేరేట్లు లేవు. రెండు స్థానాలకు అభ్యర్థుల ఎంపికలోనే చంద్రబాబు దెబ్బ తిన్నారు.
లోకసభ స్థానానికి అభ్యర్థుల ఎంపికలో తలెత్తిన విభేదాలు ఇద్దరు బలమైన నాయకులు కందుల రాజమోహన్ రెడ్డి, కందుల శివానంద రెడ్డి తెలుగుదేశం పార్టీకి స్వస్తి చెప్పి కాంగ్రెసు పార్టీలో చేరారు. కందుల సోదరులకు కడప లోకసభ స్థానంలో తగిన బలం ఉంది. పుత్తా నరసింహా రెడ్డి వంటి పేర్లు తెలుగుదేశం పార్టీ అభ్యర్థులుగా తెర మీదికి వచ్చాయి. అయితే, అనివార్యమైన స్థితిలో చంద్రబాబు లోకసభ స్థానంలో ఎంవి మైసురా రెడ్డిని పోటీకి దించుతున్నట్లు తెలుస్తోంది. మైసురా రెడ్డితో ముఖ్యమంత్రి కిరణ్ కుమార్ రెడ్డి చర్చలు జరిపినట్లు తెలిసింది. మైసురా రెడ్డిని కాంగ్రెసు పార్టీలోకి ఆహ్వానించినట్లు సమాచారం.
తన ప్రత్యర్థి వైయస్ రాజశేఖర రెడ్డి మృతి చెందడం, వైయస్ జగన్ కాంగ్రెసు పార్టీ నుంచి వెళ్లిపోవడం వంటి కారణాల వల్ల కాంగ్రెసులోకి రావాలని, పార్టీలో తగిన ప్రాధాన్యం ఇస్తామని కిరణ్ కుమార్ రెడ్డి మైసురా రెడ్డికి నచ్చజెప్పే ప్రయత్నం చేసినట్లు చెబుతున్నారు. దీంతో మైసురా రెడ్డి కాంగ్రెసులోకి వెళ్లిపోతారేమోనని చంద్రబాబు అనుమానించినట్లు చెబుతున్నారు. కడప అభ్యర్థిగా ఎంపిక చేసి మైసురా రెడ్డి ఫిరాయింపును చంద్రబాబు నిరోధించినట్లు చెబుతున్నారు. అయితే, మైసురా రెడ్డి ఏ మేరకు విజయం కోసం శ్రమిస్తారనేది అనుమానంగానే ఉందని అంటున్నారు.
ఇదిలా వుంటే, పులివెందుల అభ్యర్థి బిటెక్ రవిపై స్థానికంగా తీవ్ర వ్యతిరేకత ఎదురవుతోంది. మండల స్థాయి నాయకుడిని శాసనసభా స్థానానికి అభ్యర్థిగా ఎంపిక చేశారనే విమర్శలు వినిపిస్తున్నాయి. రాంగోపాల్ రెడ్డి, సతీష్ రెడ్డి వంటి నాయకులు తీవ్ర అసంతృప్తి వ్యక్తం చేస్తూ తెలుగుదేశం పార్టీకి సహకరించే స్థితిలో లేరు. అభ్యర్థుల ఎంపికలో చంద్రబాబు వైఖరిపై కడప లోకసభ స్థానంలోనూ పులివెందుల శాసనసభా స్థానంలోనూ విమర్శలు ఎదురవుతున్నాయి.
chandrababu naidu telugudesam kadapa bypolls mysoora reddy hyderabad చంద్రబాబు నాయుడు తెలుగుదేశం కడప ఉప ఎన్నికలు మైసురా రెడ్డి హైదరాబాద్
TDP president N Chandrababu Naidu is facing problem in Kadapa and Pulivendula bypolls. His strategy in selecting candidates may boomerang.
upa ennikalu: chandrababuku aadilone tiruguleni debba | Chandrababu Naidu | Telugudesam | Kadapa Bypolls | Mysoora Reddy | upa ennikalu: baabuku aadilone debba - Telugu Oneindia
upa ennikalu: chandrababuku aadilone tiruguleni debba
| Published: Thursday, April 7, 2011, 13:56 [IST]
hyderabad: kadapa lokasabha sthaanaaniki, pulivendula sasanasabha sthaanaaniki jarugutunna upa ennikallo telugudesam party adhyakshudu nara chandrababu nayudiki aadilone aatamkaalu eduravutunnaayi. chandrababu nirnayaalu bedisikodutunnaayi. vaiyas jagan congressu party nunchi veedipoyi, vaiyassar congressu paartiini sthaapinchi poty chestundadam valla congressu otlu cheelipotayani, daani nunchi prayojanam pondaalani chusina chandrababu aasalu neraveretlu levu. rendu sthaanaalaku abhyardhula empikalone chandrababu debba tinnaru.
lokasabha sthaanaaniki abhyardhula empikalo talettina vibhedaalu iddaru balamaina naayakulu kandula rajamohan reddi, kandula sivaananda reddi telugudesam paarteeki swasti cheppi congressu paartiiloo cheraaru. kandula sodarulaku kadapa lokasabha sthaanamlo tagina balam undi. putta narasimha reddi vanti paerlu telugudesam party abhyardhulugaa tera meediki vachayi. ayithe, anivaaryamaina sthitilo chandrababu lokasabha sthaanamlo emvi maisura reddini potiki dinchutunnatlu telustondi. maisura redditho mukhyamantri kiran kumar reddi charchalu jaripinatlu telisindi. maisura reddini congressu paartiiloki aahvaaninchinatlu samacharam.
tana pratyarthi vaiyas rajasekhara reddi mruti chendadam, vaiyas jagan congressu party nunchi vellipovadam vanti kaaranaala valla kaangresuloki ravalani, paartiiloo tagina praadhaanyam istamani kiran kumar reddi maisura reddiki nachajeppe prayatnam chesinatlu chebutunnaru. deentho maisura reddi kaangresuloki vellipotaremonani chandrababu anumaaninchinatlu chebutunnaru. kadapa abhyardhigaa empika chesi maisura reddi firaayimpunu chandrababu nirodhinchinatlu chebutunnaru. ayithe, maisura reddi e meraku vijayam kosam shramistaaranedi anumaanamgaane undani antunnaru.
idila vunte, pulivendula abhyarthi bitec ravipai sthaanikamgaa teevra vyatirekata eduravutondi. mandala sthaayi nayakudini sasanasabha sthaanaaniki abhyardhigaa empika chesarane vimarsalu vinipistunnaayi. rangopal reddi, satish reddi vanti naayakulu teevra asantrupti vyaktam chestu telugudesam paarteeki sahakarinche sthitilo leru. abhyardhula empikalo chandrababu vaikharipai kadapa lokasabha sthaanamloonuu pulivendula sasanasabha sthaanamloonuu vimarsalu eduravutunnaayi.
chandrababu naidu telugudesam kadapa bypolls mysoora reddy hyderabad chandrababu nayudu telugudesam kadapa upa ennikalu maisura reddi hyderabad
TDP president N Chandrababu Naidu is facing problem in Kadapa and Pulivendula bypolls. His strategy in selecting candidates may boomerang.